# data[].attributes.body
Some. Monella täälläkin se on noussut esille ja se on mielestäni suuressa osassa nuorison elämään nyt. Se toimii viestintävälineenä, mutta se toimii välillä myös kommunikoinnin välineenä myös silloin, kuin he ovat samassa paikassa fyysisestikkin. Kännyköistä on varmasti myös haittaa, mutta jokaisen ikäpolvessa on ollut asioita, jotka ovat huolestuttaneet aikuisia. Someseta ja älylaitteista on myös hyötyä nykypäivänä ja ne antavat erilaisia valmiuksia opiskeluun ja työelämään. Nuorilla on osaaminen mitä nykyajan maailmassa tarvitaan ja niitä ei kannata väheksyä.

Toiseen mieleeni tulleeseen asiaan. Olen huomannut kesätöideni kautta avoimuutta ja viisautta nuorissa. Suvaitsevaisuus eri mm. kulttuureja, ihmisiä ja ulkonäköä kohtaan on suurempaa mitä omassa nuoruudessani. En väitä, että paineet porukkaan sopimisesta olisi hävinnyt minnekään, mutta jotain erityistä hyvää olen huomannut ajattelumaailman muuttumisessa. Huomaan tällä sivustolla olleista huomioista myös sen, että näitä asioita nähdään erillä tavoin. On kiinnostavaa kuulla toisia näkökulmia ja kokemuksia.

Sari Viitasaari K1935

# data[].attributes.body
toimin nuorisotilalla tilatyöntekijänä ja se mikä meillä näkyy vahvimmiten nykynuorisossa on nopeasti ohi menevät some "buumit" ja memeistä tulleet villitykset. Nuoret ovat hyvin tieotoisia kavereistaan ja heidän elämästään sillä kaikki on ladattava someen. Mutta onneksi puhelimien käyttö -ainakin meidän tilalla- ei vie järjettömästi aikaa kavereiden kanssa seurustelulta, vaikkakin on myös suuri osa sitä. Se mikä on mielestäni radikaalisti muuttunut omasta nuoruudesta ja lapsuudesta on muoti ja sen merkitys, kuten myös tietenkin some. Some tuottaa ongelmia kouluissa, joihin koulut eivät ole vielä keksineet kunnollisia ratkaisuja tilanteen helpottamiseksi. Myös jo toistenkin mainitsema kiusaaminen on somen myötä lähtenyt ihan lapasesta aivan eillälailla mitä se oli vielä 2000 luvun alussa ilman sosiaalista mediaa ja sen alkutaipaleella.

Kun omassa nuoruudessa poltettiin tupakkaa, niin nykypäivän teinit vetävät nuuskaa. tämä on myös tällähetkellä suuri ongelma sillä jo 12-vuotiaat lapset diilaavat ja välittävät sitä rahankeruuna. Nuuska on myös vaikeampi "havaita" joka mahdollistaa sen käyttämisen myös tunneilla. Että vaikka päihteiden käyttö on vähentynyt, löytyy sen tilalla aina jotain uutta.

Laura Lewis K8465

# data[].attributes.body
Nuorten elämään kuuluu vahvasti some tällä hetkellä. Erilaisia sosiaalisia medioita on lukuisia, ja niissä kaikissa pitäisi olla, jotta pysyy menossa mukana. Sen lisäksi tulee näitä hetkittäisiä ilmiöitä, kuten sarahah, joka nykyään on jo unohdettu juttu. Nuoret viettävät suuren osan ajastaan puhelimella, jota vanhemmat sukupolvet ovat aina kritisoimassa. Mutta nuoret käyttävät sitä myös esimerkiksi pitääkseen yhteyttä toisella paikkakunnalla/maassa asuvaan ystävään tai sukulaisiin, tai koulutehtäviään varten.

Nuoret ovat paljon tietoisempia maailman menoista, mikä on sinänsä hyvä asia, mutta sen varjopuoli on se, että he eivät voi elää naiiveina ja hyväntahtoisina lapsina, kun he näkevät maailmalla tapahtuvia ilmiöitä, kuten terrori-iskuja, poliisiväkivaltaa, rasismia, uskonsotia jne. Heidän on paljon vaikeampi pitää yllä uskoa, että maailma on loppujen lopuksi hyvä paikka ja ihmiset ovat pohjimmiltaan hyviä, kun media ja uutiset ovat täynnä negatiivisia asioita.

Nuoret kasvavat epävarmuuden maailmaan. Ei ole töitä, töitä saa vaan keikkoja tai määräaikaisesti, eriarvoisuus kasvaa... Nuorten tulevaisuus on epävarma. He eivät voi luottaa, että he nyt käyvät tämän koulutuksen ja sitten he työskentelevät sillä alalla seuraavat 40 vuotta, ostavat omakotitalon kaksvitosena ja hankkivat 2,5 lasta. Opintotuet ja opiskelut sun muut on suunniteltu niin, että nuoret pitäisi saada työelämään mahdollisimman äkkiä, ja heidän pitäisi 15-vuotiaana tietää, mitä haluavat elämässään tehdä. Se myös aiheuttaa nuorille paineita aikuistua nopeasti, kun nykymaailmassa ei ylipäätään ole aikaa mihinkään, saati sitten lapsena olemiseen tai rauhassa/hitaasti aikuistumiseen.

Anton Laaksonen L8710

# data[].attributes.body
Nuorilla on tällä hetkellä hyppysissään kaikki maailman tieto, kuka tahansa voi koska tahansa etsiä ja löytää tietoa itseään mietityttävästä asiasta. Omassa nuoruudessani elettiin vahvasti oman kaveripiirin kuplassa, ja oli paljon aiheita mistä ei puhuttu, eikä niistä tietoa ollut saatavillakaan. Luulen että esimerkiksi sukupuolten ja seksuaalisuuden moninaisuuden kannalta tiedonsaanti luonnollisesti avartaa ajattelua ja lisää suvaitsevaisuutta.

Uskon että lähdekritiikki nousee nykyään vahvasti esiin nuorten maailmassa, enää ei olla tiukasti omissa porukoissa, joissa tietoa jaetaan, vaan jokaisen nuoren täytyy itse punnita mihin uskoo, ketä seuraa ja mikä on se oma juttu. Tämä voi toimia joko syrjäyttävänä tai identiteettiä vahvistavana tekijänä.

Itävallassa tehty Youth Internet Monitor kertoo 11-17 vuotiaiden nettikäyttäytymisestä. Tämä on vuoden 2017 tilanne,
ja vuoden päästä lista voi olla täysin erinäköinen. Itselle jäi tästä mieleen kuinka nuorten keskuudessa IG:n suosituin hashtag vuonna 2017 oli "love". Toivottavasti se kertoo
siitä, mikä nuorille tässä maailmassa on kaikkein tärkeintä.

Anuliina Turunen K8604

# data[].attributes.body
Nykynuoret ovat someperunoita. Eivät sohvaperunoita, sillä he saattavat olla hyvinkin aktiivisia, vaikka puhelin on koko ajan matkassa mukana. Puhelin on ikään kuin liimattuna käteen kiinni. Voisin väittää, että hyvin moni nykynuori ottaa puhelimen jopa vessaan mukaan. Jos vietetään aikaa ystävien kanssa, niin silti eksytään näpräämään puhelinta. Nuori on koko ajan saatavilla, jopa yölläkin. Puhelimesta löytyy ”melkein kaikki” mitä nykynuori tarvitsee elämäänsä: siinä on herätys, sillä saa kavereihin yhteyden, pystyy lukemaan päivän uutiset, tilaamaan ruokaa, maksamaan ostokset, tekemään koulutehtäviä ym.

Nykynuoriso on somen ansiosta perillä kaikesta ympärillä tapahtuvasta. Sieltä näkee myös sellaisia asioita mitä 13 -vuotiaan ei todellakaan tarvitsisi vielä nähdä tai tietää. Luulen, että nykynuoret ovat tietoisempia netin vaaroista, kuten feikkiprofiilien takana olevista pedofiileista.

Sosiaalisen median palvelut, kuten snapchat, instagram, facebook, youtube, ask.fm, sarahah ja musically ovat isossa osassa nykynuoren päivää, ja kaikki sovellukset selata monta kertaa päivässä läpi. Ask.fm ja sarahah -palvelussa kirjoitellaan anonyymisti, ja niissä esiintyy todella rajua kiusaamista. Instagramissa taas kalastellaan seuraajia, koska onhan se nyt cool, jos sinua seuraa 2000 ihmistä. Nuorilla on hirveät ulkonäköpaineet, jotta seuraajat tykkäisivät kuvista jatkossakin. Monet nuoret tekevät myös youtube -videoita ja kuvaavat tarkasti omaa elämäänsä.

Nykyään tytöt aloittavat meikkaamisen hyvin nuorina, enkä itse ainakaan enää erota onko kyseessä 13- vai 19 -vuotias tyttö. Tällä hetkellä hittinä on nilkkasukat ja nilkkapituiset farkut, joten talvellakin painellaan nilkat paljaina. Monet nuoret haluavat käyttää merkkivaatteita ja omistaa uusimman ja kalleimman puhelimen.

Tämän päivän muotivillityksiä ovat mm. salikulttuuri, bikinifitness, keppihevoset, scoottaus ja merkkivaatteet.

Suvi Soikka, K1759

# data[].attributes.headline
Nuorten some, psyyke ja identiteetti nykyään.

# data[].attributes.subject
Nuorten some, psyyke ja identiteetti nykyään.

# data[].attributes.body
2000-luvulla syntyneet ovat käytännössä syntyneet kännykkä kädessä, mikä totta kai vaikuttaa siihen, että nuorilla tuntuu olla jatkuva tarve olla koko ajan tavoitettavissa ja paikalla some-maailmassa. Eri some-alustoja on niin paljon, "normaali" nuori käyttää päivittäin n. neljää eri sovellusta, että se vie suuren osan päivästä, että pysyy kaikissa sovelluksissa ajanhermolla. Eli ehdottomasti hektisempää on nuorien elämä, mikä varmasti nostattaa heidän stressitasojaan.

On paha sanoa, voiko tämä nykynuoriso huonommin, vai onko tämä ikäpolvi vain avoimempaa ongelmiensa suhteen? Ennen omista mielenterveysongelmistaan puhuminen oli tabu, nykyään tuntuu, että somessa tulee vastaan toinen toistaan huonompi vointisempia nuoria, jotka avoimesti kertovat omista ongelmistaan. On paha sanoa, että johtuuko tämä siitä, että mt-ongelmat ovat oikeasti lisääntyneet, ehkä nimenomaan nykyisen elämäntyylin vaikutuksena, vai vaikuttaako se vain siltä, kun siitä puhutaan enemmän.

Suurin tekijä edelleenkin nuorten elämässä on oman identiteetin löytäminen ja rakentaminen, se ei ole muuttunut mihinkään. Nykyään on vain ehkä helpompaa löytää itselleen vertaisia, vaikkakin vain netistä ja nuorten keskuudessa ehkä hyväksytään herkemmin erilaisuutta. Joten oman identiteetin hyväksyminen varmaankin on astetta vaivattomampaa.

Sallamari Soine L1410

# data[].attributes.body
Mitä on nuoruus? Minulle se oli opiskelua, kavereita, harrastuksia, pelaamista, "mesettämistä" ja hapuilua erinäisillä elämän osa-alueilla. Mitä se on nykyajan nuorille? No todennäköisesti pitkälti samoja asioita, mutta tarunhohtoinen "mese" on kuopattu ainakin nimellisesti.

Kuten moni muu minua aikaisemmin on myös pakko itsekin todeta, että sosiaalinen media on todennäköisesti se suurin viimeaikainen mullistus, joka nuoruutta on koskettanut. Ennen kaikkea älypuhelimet ovat tehokkaasti orjuuttaneet erityisesti nuoret, mutta toki myös merkittävän osan aikuisia. Vaikutukset ulottuvat todennäköisesti enemmän tai vähemmän kaikille elämänalueille.

Yläastemaailmassa tuore teknologia on otettu vastaan sekä vitsauksena, että hyödyllisenä oppimisen välineenä omakohtaisiin havaintoihini pohjaten. Älypuhelimilla on eittämättä ollut monessa tapauksessa oppitunteja häiritsevä vaikutus. Bluetooth-kaiuttimilla luukutetaan välitunneilla musiikkia niin, että ikkunat sekä koulun henkilökunta helisevät. Toisaalta teknologia luo monenlaisia mahdollisuuksia nuorille yhteydenpitoon, itsensä ilmaisuun ja tiedonhakuun. Somet itsessään voi toimia jollekin harrastuksena. Moni on varmasti kiinnostunut kuvasisältöihin painottuneiden palveluiden myötä valokuvaamisesta ja videokuvaamisesta. Streamaaminen on varmasti kiinnostavaa nuorista. Siinäkin on tosin omat varjopuolensa ja paljon ikäviä varoittavia esimerkkejä on olemassa aina hyväksikäytöstä nuorten omiin törttöilyihin.

Luulen, että myös paljon viime aikoina puhututtaneet aiheet sukupuoli-identiteettiin ja seksuaalisuuteen vaikuttavat nuoruuteen. Luulen, että nuoret ovat nykyään rohkeampia kokeiluissaan, mitä näihin aspekteihin tulee, ja roolimallejakin on somet varmasti pullollaan.

Tuomo Laulainen
K8417

# data[].attributes.body
Nuoriso on ehkä tänä päivänä suvaitsevampaa ja tietoisempaa kuin aiemmin. Muun muassa päihteiden riskit tiedostetaan hyvin ja nuorten päihteiden käyttö on vähentynyt. Nuoruuteen tänä päivänä liittyy vahvasti älypuhelimet ja some. Myös nuorten kieli elää ja muuttuu koko ajan.

Nuoret käyttävät aktiivisesti useita sovelluksia kuten Instagram, Snapchat ja Musical.ly. Monissa sovelluksissa ikäraja taitaa olla 13-vuotta, mutta olen huomannut, että myös nuoremmat näitä käyttävät. Somessa ja internetissä on hyvät ja huonot puolensa. Tiedonsaanti ja yhteydenpito on helpottunut, mutta toisaalta niin on myös esimerkiksi kiusaaminen. Nuori ei välttämättä ymmärrä somen kautta tapahtuneen kiusaamisen vakavuutta. Ajatellaan sen olevan vain ”läppää”.

Puhelimista seurataan vloggaajia ja muita nuorisovaikuttajia. Itse olen ehkä hieman huolissani alle 15-vuotiaiden puhelimen käytöstä. Tuntuu, että lapsuuden aika lyhenee ja puhelimesta tullaan liian riippuvaiseksi. Puhelimesta irtautuminen voi olla joillekin (ei pelkästään nuorille..) hankalaa ja aiheuttaa ärtyineisyyttä.

Tiia Lehtonen L5196

# data[].attributes.body
Nuoriso kulttuuri on muuttunut paljon esim. sosiaalinen media joita nuoret käyttävät aktiivisesti, tietokone pelejen pelaaminen ja myös nuorten päihteiden käyttö on vähentynyt. Olen tällä hetkellä lastenkodissa töissä ja minulla on myös kaksi teini ikäistä siskoa, ja heidän kertomuksistaan sanoa että suhtautuminen ja kiinnostus päihteisiin on erinlaista kun itse koin nuorena.  Esim tutkimuksesta joka on tehty vuonna 2016 käy ilmi että peruskoulun yhdeksäsluokkalaisista noin neljännes on raittiita ja yhä harvempi juo itsensä humalaan.
Minusta on todella hyvä että juomiskulttuuri nuorten keskuudessa on muutunut ja myös pikku siskoni ovat minulle todenneet että on kavereita jotka juo mutta heitä ei kiinnosta tällä hetkellä se yhtään, ja kavereiden mielestä on ok että he eivät juo. Usein kuulen puhetta että mitäköhän tästä nykynuorisosta oikein tulee, mutta minun mielestäni taitaa nämä nykynuoret olla melko fiksua porukkaa koska ei ole pakko juoda eikä kaveria pakoteta juomaan jos ei halua.
https://thl.fi/sv/-/suomalaisnuorten-paihteiden-kaytto-on-vahentynyt-ja-kayton-riskeja-pidetaan-aiempaa-pienempina

Sophia Ignatius /L9839

# data[].attributes.body
Vaikka itsekin olen edelleen nuori, niin pakko sanoa, että mielestäni nykymaailma on kovin raadollinen tämän hetken teineille. Huolestuttaa myös se, mihin suuntaan ollaan menossa. Esimerkiksi ulkonäköpaineita on ollut aina, mutta mielestäni sosiaalinen media ja kuvanmuokkaus lisäävät niitä entisestään. Täytyy osata olla kriittinen ja toivon, että tätä myös nuorille toitotetaan kouluissa ja kotona.

Toisaalta sosiaalinen media on ihan hyväkin juttu nuorille. Sen kautta voi löytää ystäviä ja muita samanhenkisiä ihmisiä. Lisäksi englannin kielen taito paranee, kun sitä paljon sosiaalisessa mediassa käytetään.

Välillä tuntuu, että nykypäivän nuoret pukeutuvat niin, että kaikki näyttävät samalta. Merkkivaatteet ovat myös kovassa huudossa. Erityisesti katukuvassa näkee muun muassa Adidasta ja Nikea. Lisäksi meikkaaminen aloitetaan hirveän aikaisin nykyään. Toisaalta nuoret ovat aika onnekkaassa asemassa, sillä Youtubesta löytyy erilaisia meikkitutorialeja, joiden kanssa meikkaamista voi harjoitella. Omasta nuoruudesta onkin jäänyt mieleen ne hirveät sotamaalaukset, kun ei ollut mitään mistä olisi hyviä neuvoja saanut.

Noora Kantola
L8711

# data[].attributes.body
Nuorten elämä on muuttunut melko paljon niistä ajoista kun itse olin nuori (2000-luvun alkupuoli) Sosiaalinen media ja älypuhelimet ovat vahvasti osana nuorten arkea.

Sosiaalisen median myötä nuorten ulkonäköpaineet ovat kasvaneet ja ns. normaalin elämän raja on saattanut hämärtyä. Helposti sosiaalisen mediaan saatetaan jakaa sisältöä sen suuremmin ajattelematta ja siitä saattaakin seurata pahoja ongelmia esim. kiusaamista.

Toisaalta sosiaalisen median kautta on helppo löytää samanhenkisiä ystäviä ja pitää yhteyttä muihinkin ystäviin ja sukulaisiin ympäri maailmaa. Myös tiedonhaku on tehty nykyään helpoksi mikä minusta on hyvä asia.

Nykyajan nuoret kokevat, että saavat elää vielä huoletonta ja vapaata elämää ilman suurempaa vastuuta. Kuitenkin oman itsensä löytäminen ja omana itsenään oleminen koetaan haasteelliseksi. Mutta erona aikaisempaan, että nuoret uskaltavat enemmän tehdä valintoja ja päätöksiä, jotka ovat itselleen tärkeitä esim. työtä valitaan nykyään enemmän omien kiinnostuksen mukaan eikä sitä tehdä esim. vain rahan takia.

Minusta tuntuu myös, että nuoret uskaltavat nykyään olla rohkeammin erilaisia ja erilaiset ala- ja vastakulttuurit ovat hyväksyttävämpiä kuin aikaisemmin. Kehitystä on tapahtunut, mutta edelleenkin lapset ja nuoret kaipaavat tukea sekä hyväksyntää aikuisilta. Aikuisen tuki ei tule koskaan muuttumaan.

Mannerheimin Lastensuojeluliitto on kysynyt lapsilta ja nuorilta, millaista on olla lapsi Suomessa juuri nyt? Linkki videoon: https://www.youtube.com/watch?v=k84Vv5XibY0

Anu-Maarit Ikola / L8701

# data[].attributes.body
Nykynuoret ovat syntyneet älylaitteiden aikakaudelle. He tuntevat ne, tuntevat somen ja miten siellä käyttäytyä. Tietävät, mitä kuvia on postattava, että on lit ja miltä IG-feedin kuuluu näyttää. Sosiaalinen media on todella vahvasti läsnä nuorten elämässä. Some luo osaltaan paremmat mahdollisuudet olla yhteyksissä ja ystävystä esimerkiksi peliyhteisöjen kautta, mutta toisaalta se antaa mahdollisuuden myös helposti syrjäyttää joku porukasta pois.

Sosiaalisen median kuvatulva luo hirveästi ulkonäköpaineita. Se tuo koko maailman lähelle ja saattaa hämärtää suhteellisuudentajua ja kuvaa siitä, mikä on todellisuutta. Nuoren elämä ei enää rajoitukaan kavereihin ja kotikaupunkiin vaan leikkikenttänä on koko maailma, niin hyvässä kuin pahassa.

Johanna Sinimäki
L8702

# data[].attributes.body
En tiedä johtuuko omasta iästä tai oman nuoruuden todella tiiviistä ja yhtenäisestä kaveripiiristä, mutta itselleni tämän hetken nuoret näyttäytyvät jotenkin hajanaisena joukkona. Alakulttuurit ja tyylisuunnat eivät ehkä näyttäydy niin selkeästi ulospäin kuin aiemmin. Nykynuoret ovat kasvaneet sosiaalisen median ja normalisoituneen teknologian käytön kanssa, ja etenkin sosiaalisen median ulkonäkökeskeisyys tuntuu asettavan älyttömiä paineita nuorille. Toisaalta esimerkiksi some- ja peliyhteisöt antavat loistavan mahdollisuuden nuorille löytää samanhenkisiä kavereita ja ystäviä, jos nuori kokee esimerkiksi vaikeuksia sosiaalisissa tilanteissa muuten elämässään.

On sanottu, että alkoholin ja tupakan käyttö nuorten keskuudessa on vähentynyt viime vuosina, joka on luonnollisesti erittäin hyvä asia. Toisaalta olen valitettavasti joutunut työssäni näkemään myös juuri 18 vuotta täyttäneet, jo monia vuosia kovia päihteitä tai lääkkeitä väärin käyttäneet nuoret, jotka eivät jostain syystä ole saaneet apua aiemmin ja ovat tällä hetkellä painimassa suurten ongelmien kanssa.

Nita Niemelä
L4441

# data[].attributes.body
Olen pistänyt itse merkille miten fiksuja nuoret ovat nykyään, ehkä älylaitteiden käyttö on tuonut myös hyvät puolensa siinä että on opittu eri tavalla etsimään ja saamaan tieoa ja siten sitä osataan myöäs hyödyntää, myös tämä on kenties opettanut käyttäytymään koska keskustelut kommentoinnit jne muu tieto jää tavallaan aina muiden näkyville ja kommentoitavaksi. Toki monien täällä kirjoittama varjopuolikin tässä on, ja koska tietenkin nuorena tulee myös hölmöiltyä helposti ja vedettyä välillä yli, kuten aikuisenakin jokainen joskus mokailee. On se aina tallessa. Juomakulttuuri on vähentynyt verraten omaan nuoruusaikaani 90-luvulla ja se on tosi hieno homma. Uskon että maailma on muuttumassa juuri minne sen pitääkin ja vanhojen täytyy vaan pitää hatusta kiinnni ja kuunnella edelleen nuoria. Monikulttuurisuus on myös upeasti tehnyt meidän nuorista paljon suvaitsevaisempia, enemmän olen huomannut rasismin olevan vanhemmissa ihmisissä kuin nuorissa.
Ulkonäkö ja kehonkuvan muuttuminen on huolestuttavaa, siinä vastuu on meillä aikuisilla, sosiaalinen media ja muut mediat tuuttaavat väärisynyttä, ei aitoa kuvaa kehoista ja ihanteista, se on kurjaa ja olemalla aikuisia kapinallisia olemalla itsejämme voimme olla roolimallina nuorille ja vastata vääristyneisin kuviin sillä. Nuoret elävät myös silti, vaikka ovat paljon medioissa kiinni, myös täällä meidän keskellä ja siten me voidaan vaikuttaa edeleen nuoriin edes omalla esimerkillä.

Jonna Konttinen L8706

# data[].attributes.body
Nykynuoret kasvavat mielestäni hurjan nopeasti aikuisiksi. Muistan itse leikkineeni vielä yläasteen alkuaikoina esimerkiksi barbeilla ystävieni kanssa. Nykyään se olisi ennenkuulumatonta ja tosi "noloa". Etenkin nuoret tytöt (10-13) pukeutuvat, meikkaavat, ja juttelevat keskenään kuin nuoret aikuiset.

Sosiaalinen media on varmasti yksi syy nuorten käyttäytymisen muutokseen. Somesta saa vaikutteita kaikkeen, kuten muotiin, ajatuksiin ja arvoihin, niin julkkiksilta kuin tavallisilta tallaajiltakin. Ennen medialle ja trendeille altistuminen oli vähäisempää. Eri somepalvelut (Instagram, Snapchat, Facebook..) ovat nuorten keskuudessa erittäin suosittuja. Jatkuva muiden ihmisten kuvien ja julkaisujen näkeminen saa myös ajattelemaan omaa ulkoista olemustaan herkemmin sekä kriittisemmin. Näin ollen ulkonäköpaineet ovat vahvasti läsnä nykynuorten arjessa. Toisaalta ulkonäköpaineita on ollut aina, sillä nuorilla (ja ihmisillä ylipäätään) on tarve samaistua toisiinsa ja kokea hyväksyntää. Tuntuu vain, että ulkonäöllä on nykyään enemmän valtaa kuin ennen.

Essi El Madarhi L8705

# data[].attributes.body
Ensimmäisenä asiana nykynuorten nuoruudesta tulee mieleen puhelimen käyttö ja sosiaalisen median vahva läsnäolo. Paljon viestitellään What’s upissa, käytetään Snapchattia, lisätään kuvia Instagramiin ja melkein mitä vaan, mihin haluat tietää vastauksen, löytyy netistä. Nämä kyseiset sovellukset ja jatkuva läsnäolo somessa voi aiheuttaa paineita sekä ulkonäön, että henkisen puolen suhteen. Halutaan tulla hyväksytyiksi, näyttää tietynlaisilta ja kuulua porukkaan.

Olen kiinnittänyt huomiota myös siihen, että terveelliset elämäntavat ja esimerkiksi salilla käynti kiinnostaa nuoria, koska salilla on alkanut käydä enemmän itseäni nuorempaa väkeä. Tämä kiinnostus omaa itseään ja hyvinvointiaan kohtaan kertoo varmasti sen, että en ole nähnyt enää niin paljon tupakkaa polttavia nuoria, mikä on mielestäni hyvä asia.

Anna-Sofia Nieminen
L8707

# data[].attributes.body
Tämän hetken nuoret ovat kasvaneet älypuhelimien ja sosiaalisen median parissa. On olemassa paljon erilaisia sovelluksia, joiden avulla voi pitää yhteyttä kavereihin ja niiden kautta nuoret ovat jatkuvasti tekemisissä keskenään. Tämä ei välttämättä ole huono asia ja esimerkiksi yksinäinen nuori voi löytää sosiaalisen median kautta ystäviä tai vertaistukea. Vakavana varjopuolena sosiaalisessa mediassa on kiusaaminen.

Myös kuvapalvelut (esim. Instagram, Snapchat) ovat nykyään yhä suositumpia nuorten keskuudessa ja olen myös huolissani niiden aiheuttamista ulkonäköpaineista. Kuvia muokkaavat myös julkisuuden henkilöt, jotka voivat olla nuorten esikuvia. Mitä se tekee nuoren itsetunnolle ja ajatusmaailmalle,  jos jatkuvasti törmää epätodellisen täydellisiin kuviin?

Sara Ollikainen
L8704

# data[].attributes.body
Näkemykseni mukaan nykynuoret ovat niin tottuneet sosiaalisen median läsnäoloon, että heidän on vaikea olla ilman älylaitteita. Puhelin on kädessä ensimmäisenä aamulla ja viimeisenä illalla. Lisäksi nuoret ovat toistensa saatavilla koko ajan. Nettiyhteydet ja somemaailma mahdollistavat useimpien kavereiden elämän seuraamisen realiajassa. Itse en pystyisi moiseen ja välillä mietinkin, kuinka läsnä nuoret ovat omassa elämässään. Mietin myös, kuinka rasittavaa jatkuva saatavilla olo on mielelle ja aivotoiminnalle, ajatusten koossa pysymiselle... (Itse sekoaisin kyllä!)

Elina Fredriksson K8909

# data[].attributes.headline
Nykynuoret ovat kasvaneet netin kanssa. 

# data[].attributes.subject
Nykynuoret ovat kasvaneet netin kanssa. 

# data[].attributes.body
Ennen muinoin vain lehdistä sai tietoa muodista, julkisuuden henkilöistä sun muista. Nykynuoret silmänräpäyksessä saavat päivitystä siitä, mitä heidän idolinsa tekevät. Uskonkin, että some on luonut uudenlaisia paineita nuorille. Kuvia voi vääristellä niin paljon eikä kuvissa löydy mainintaa kuvanmuokkauksesta. Monet tytöt luulevatkin, etteivät saa huomiota ilman, että näyttävät Kylie Jenneriltä.

Toisaalta onhan some tuonut paljon hyvääkin. Ystäviin yhteys on nopeaa ja vaivatonta. Myös mahdollisuus tutustua uusiin ihmisiin on kätevää mutta siinäkin on riskinsä. Someriippuvuutta esintyy paljon nykynuorilla ja heillä on painetta siitä, että pitääkö koko ajan olla "online"? Myös FOMO (Fear Of Missing Out) on nousussa nuorilla kuin myös aikuisilla.

Silja Soininen L4285

# data[].attributes.body
Nuorten päihteidenkäyttö on laskenut tasaisesti 2000-luvulla. Yläasteikäisistä noin neljännes on raitis ja yhä harvempi juo itseään humalaan. Päivittäinen tupakointi ja tupakkakokeilu ovat vähentyneet huomattavasti. Päihteiden käytön riskit ovat nuorten mielestä pieniä, ja esimerkiksi sähkötupakan ja nuuskan käyttäminen on lisääntynyt.

Raittiiden koululaisten osuus on lisääntynyt noin kymmenesosasta neljännekseen vuosien 1995 ja 2015 välillä. Humalahakuinen juominen on vähentynyt. Vuonna 1995 puolet nuorista oli juonut vähintään kuusi annosta alkoholia viimeisen kuukauden aikana, vuonna 2015 näin teki enää neljännes.

Vuonna 2011 joka viides yhdeksäsluokkalainen tupakoi, vuonna 2015 joka kymmenes. Tupakointi on vähentynyt tyttöjen ja poikien keskuudessa, mutta nuuskakokeilut ovat lisääntyneet. Vuonna 2007 nuuskaa oli käyttänyt noin neljännes pojista, vuonna 2015 nuuskaa oli käyttänyt 42% pojista. Tytöillä nuuskaaminen oli lisääntynyt 11 prosentista 13 prosenttiin näinä vuosina.

Nuoret aliarvioivat päihteiden käytön riskejä. Suuri osa yhdeksäsluokkalaisista pitää säännöllisen alkoholin juomisen riskejä hyvin pieninä. Jotta alkoholin kulutuksen väheneminen saataisiin siirrettyä myös vanhempaan ikäluokkaan, tulisi selvittää, mistä syystä nuoret juovat nykyään vähemmän.

Muistan itse omilta yläasteajoilta, kuinka tupakointi oli kovisten hommaa ja alkoholin juomista jopa ihannoitiin. Lohduttavaa on lukea, että nimenomaan alkoholin ja tupakan käyttäminen on vähentynyt huomattavasti. Olisi mielenkiintoista nähdä tilastollista tietoa siitä, kuinka paljon nuoriso käyttää huumeita? Oman työni näkökulmasta huumeita ja lääkkeitä on helpompi saada, kuin viinanhakija.

Lisätietoa ESPAD:sta (European School Survey Project on Alcohol and Other Drugs) ja sen tuloksista: http://www.julkari.fi/bitstream/handle/10024/129809/URN_ISBN_978-952-302-572-1.pdf?sequence=1&isAllowed=y

Tiia Haapajärvi, L8703

# data[].attributes.body
Koen, että tämän päivän nuoruus on hyvin ulkonäkökeskeistä. Hyväksyntää haetaan ulkonäön avulla ja sitä halutaan korostaa välillä hyvin voimakkaasti esim. vaatteilla ja meikeillä.Ulkonäköpaineet voivat olla voimmakaita. Kaikilla ei ole varaa kuitenkaan uusimpiin "muotivillityksiin" esim. perheen taloudellisen tilanteen vuoksi, joka saattaa siten vaikuttaa pääsemiseessä porukkaan ja hyväksytyksi tulemiseen.

Elisa Puroila K1987

# data[].attributes.body
Kuten muutkin ovat tuoneet esiin kaverit, sosiaalinen media ja teknologia määrittävät paljon nykynuorten kulttuuria. Somesta on sekä hyötyä että haittaa. Sen kautta nuoret voivat saada ääntään ja näkemyksiään paremmin esiin ja näin vaikuttaa asioihin, sekä pitää yhteyttä ystäviin. Asian kääntöpuolena on, että sosiaalinen media voi lisätä yksinäisyyttä ja vertailua muihin. Se on tuonut mukanaan myös uuden väylän kiusaamiseen.

On ollut myös ilahduttavaa huomata, että nykyään nuoret ovat tiedostavampia omista oikeuksistaan, mutta myös ympäröivästä maailmasta.

Salla Kuosmanen
K8986

# data[].attributes.body
Tomi Kiilakoski on koonnut hyvän tietopaketin nuorten kasvumaisemista 2010-luvulla. http://www.oph.fi/download/162344_Kiilakoski_Valma_051114.pdf

Powerpoint- kooste nostaa esille mm. sosiaalisen median merkityksen, turvallisuuden tunteen, yhteisöllisyyden, teknologiataidot, kouluttautumisen, monikulttuurisuuden, vaikuttamisen mahdollisuudet, perheen ja resurssit.

Olen henkilökohtaisesti havainnoinut samoja asioita nuorten asiakasryhmän parissa työskennellessäni.

Mielestäni sosioekonominen asema on myös suuri nuorten hyvinvointiin korreloiva tekijä. Sosioekonomisen kuilun kasvaessa seuraan huolestuneena, kuinka se tulee vaikuttamaan suuressa mittakaavassa nuorten hyvinvoinnin jakautumiseen.

Sonja Siekkinen K8509

# data[].attributes.headline
Sosiaalisen median merkitys nykyajan nuorille

# data[].attributes.subject
Sosiaalisen median merkitys nykyajan nuorille

# data[].attributes.body
Koen, että tämän päivän nuorille sosiaalinen media on erittäin suuressa roolissa. Nuorille on luontevaa keskustella toisilleen sosiaalisen median välityksellä ja jakaa omaa elämäänsä kavereilleen sitä kautta. Ajattelen itse, että sosiaalisella medialla on niin hyvät kuin huonot puolensa, mutta hyväksi puoleksi voisin mainita ainakin sen kuinka sen kohtuullinen käyttö yhdistää ihmisiä ja varsinkin nuoria.

Niina Kipsala K8224

# data[].attributes.body
Sosiaalisen median merkitys on noussut nuorille suuremmaksi kuin mitä se ennen saattoi olla. Nuoret jakavat päivittäistä elämäänsä somen kautta yhä enemmän. Erityisesti kuvia ja videoita jaetaan ja niihin halutaan panostaa enemmän.  Nuoret ovat enemmän ehkä myös valveutuneempia asioihin, kun tietoa on internetissä paljon saatavilla. Myös vertaistukea netistä saa entistä enemmän.

Tuulia Tiihonen K8209

# data[].attributes.body
Varhais- ja keskinuoruutta elävien elämä pyörii paljon kavereiden ja koulun ympärillä, sillä koulussa vietetään suurin osa päivästä. Tyypillistä on kavereiden tuki ja turva. Kaveriporukat ovat nykyään aika isoja ja kavereihin saa helposti puhelimella yhteyden. Nuorista myös huokuu tietynlainen elämäniloisuus ja positiivisuus kaiken pienen kapinoinnin keskeltä.

Tässä linkki videoon, jossa ikäihmiset kertovat näkemyksiään nuorista.
https://www.youtube.com/watch?v=6l24km_sw0U

(Anna Viinikainen L4084)